stanford-oval/wikipedia huggingface dataset:
พลวัตกลุ่ม
พลวัตระหว่างกลุ่ม

พลวัตระหว่างกลุ่ม (intergroup dynamics) เป็นความสัมพันธ์ทางพฤติกรรมและจิตวิทยาระหว่างกลุ่ม แต่ละกลุ่มมีการรับรู้ ทัศนคติ และความคิดเห็นต่อกลุ่มตนเอง และกลุ่มอื่น ๆ ต่างกันไป พลวัตระหว่างกลุ่มก่อให้เกิดทั้งประโยชน์และความขัดแย้ง
ทฤษฎีอัตลักษณ์ทางสังคมเสนอว่าความขัดแย้งระหว่างกลุ่มเกิดขึ้นเมื่อมีการเปรียบเทียบระหว่างสมาชิกในกลุ่มตนกับสมาชิกกลุ่มอื่น การเปรียบเทียบนี้เป็นกลไกหนึ่งที่เพิ่มความภูมิใจแห่งตน ในช่วงการเปรียบเทียบนี้ บุคคลมีแนวโน้มที่จะชื่นชมกลุ่มตนเองมากกว่ากลุ่มอื่น, ขยายความแตกต่างระหว่างกลุ่มให้เกินจริงเพื่อแยกกลุ่มตนกับกลุ่มอื่นอย่างชัดเจน, ลดความแตกต่างในหมู่สมาชิกกลุ่มตน, มุ่งสนใจข้อมูลแง่บวกของกลุ่มตนและข้อมูลแง่ลบของกลุ่มอื่น กระบวนการเหล่านี้นำไปสู่อคติ การเหมารวม และความรุนแรง อย่างไรก็ตามความขัดแย้งระหว่างกลุ่มไม่ได้นำไปสู่ความรุนแรงในบางกรณี เช่น การแข่งขันระหว่างนักเรียนต่างสถาบัน
มีการเสนอหลายกลวิธีในการลดความขัดแย้งระหว่างกลุ่ม ในปี ค.ศ. 1954 กอร์ดอน ออลพอร์ตเสนอสมมติฐานการติดต่อ (Contact hypothesis) และเสนอสี่เงื่อนไขในการติดต่อ ได้แก่ ให้สถานะทั้งสองฝ่ายเท่าเทียมกัน, มีเป้าหมายเดียวกัน, มีความร่วมมือระหว่างกลุ่ม และได้รับการสนับสนุนจากผู้มีอำนาจและกฎหมาย นอกจากนี้มีการใช้อัตลักษณ์เหนือกว่าที่สมาชิกกลุ่มมีร่วมกัน เช่น หากเกิดความขัดแย้งในหมู่นักเรียนผิวขาว ผิวสี และเชื้อสายลาตินอเมริกา ทางโรงเรียนอาจใช้อัตลักษณ์ความเป็นนักเรียนร่วมสถาบันในการลดความขัดแย้ง รวมถึงให้กลุ่มพึ่งพาอาศัยกันเพื่อให้บรรลุเป้าหมายเดียวกัน ดังเช่นในการทดลองรอบเบอส์เคฟของมุซาเฟอร์ เชอริฟที่ศึกษาความขัดแย้งระหว่างเด็กสองกลุ่ม เชอริฟใช้กลวิธีนี้ในการสลายความขัดแย้งระหว่างกลุ่ม หรือวิธีการเรียนการสอนแบบจิกซอว์ที่เอลเลียต อารอนสันให้นักเรียนต่างเชื้อชาติช่วยกันเรียนเพื่อลดความขัดแย้งในโรงเรียน
โรงพยาบาลพุทธโสธร

| โรงพยาบาลพุทธโสธร   Buddhasothorn Hospital |
| --- | --- |
กระทรวงสาธารณสุข เขตสุขภาพที่ 6


ภูมิศาสตร์
ที่ตั้ง: 174 ถนนมรุพงษ์ ตำบลหน้าเมือง อำเภอเมืองฉะเชิงเทรา จังหวัดฉะเชิงเทรา 24000, ประเทศไทย
พิกัด: 13°41′10″N 101°04′26″E﻿ / ﻿13.686075°N 101.073751°E﻿ / 13.686075; 101.073751
หน่วยงาน
ประเภท: ภูมิภาค
สังกัด: คณะแพทยศาสตร์ มหาวิทยาลัยธรรมศาสตร์
บริการสุขภาพ
จำนวนเตียง: 595 เตียง
ประวัติ
ชื่อเดิม: โรงพยาบาลเมืองฉะเชิงเทรา
เปิดให้บริการ: พ.ศ. 2478
ลิงก์
เว็บไซต์: bsh.moph.go.th
โรงพยาบาลพุทธโสธร เป็นโรงพยาบาลหลักของจังหวัดฉะเชิงเทรา ประเทศไทย และจัดอยู่ในประเภทโรงพยาบาลระดับภูมิภาคของกระทรวงสาธารณสุข โดยมีศูนย์แพทยศาสตรศึกษาโครงการผลิตแพทย์เพิ่มเพื่อชาวชนบท ซึ่งจัดอบรมแพทย์ให้แก่คณะแพทยศาสตร์ของมหาวิทยาลัยธรรมศาสตร์
ประวัติ

ใน พ.ศ. 2478 ได้มีการเปิดสถานีอนามัยริมฝั่งแม่น้ำบางปะกงในเมืองฉะเชิงเทรา ภายใต้การบริหารงานของเทศบาลเมืองฉะเชิงเทรา โดยได้ขยายเป็นโรงพยาบาลใน พ.ศ. 2482 และตั้งชื่อว่าโรงพยาบาลเมืองฉะเชิงเทรา กระทั่ง พ.ศ. 2493 ได้โอนย้ายโรงพยาบาลมาสังกัดกรมการแพทย์ กระทรวงสาธารณสุข และ พ.ศ. 2518 ได้โอนย้ายโรงพยาบาลไปยังสำนักงานปลัดกระทรวงสาธารณสุขอีกครั้ง เมื่อวันที่ 22 มิถุนายน พ.ศ. 2554 โรงพยาบาลได้เปลี่ยนชื่อเป็นโรงพยาบาลพุทธโสธร เพื่อแสดงความเคารพสักการะ 'หลวงพ่อพุทธโสธร' ณ วัดโสธรวรารามวรวิหาร
เมื่อวันที่ 19 กรกฎาคม พ.ศ. 2550 ทางโรงพยาบาลได้ร่วมกับคณะแพทยศาสตร์ มหาวิทยาลัยธรรมศาสตร์ จัดอบรมแพทย์ในฐานะส่วนหนึ่งของโครงการผลิตแพทย์เพิ่มเพื่อชาวชนบท (CPIRD)
ศูนย์แพทยศาสตรศึกษาชั้นคลินิก

ศูนย์แพทยศาสตรศึกษาชั้นคลินิก โรงพยาบาลพุทธโสธร เป็นศูนย์แพทยศาสตรศึกษาชั้นคลินิก สังกัดกระทรวงสาธารณสุข สถาบันร่วมผลิตแพทย์กับคณะแพทยศาสตร์ มหาวิทยาลัยธรรมศาสตร์ ตั้งอยู่ในเขตภาคตะวันออก ณ อำเภอเมืองฉะเชิงเทรา จังหวัดฉะเชิงเทรา
ศูนย์แพทยศาสตรศึกษาชั้นคลินิก > ประวัติ

ศูนย์แพทยศาสตรศึกษาชั้นคลินิก โรงพยาบาลพุทธโสธร กระทรวงสาธารณสุขร่วมมือกับคณะแพทยศาสตร์ มหาวิทยาลัยธรรมศาสตร์ ในการร่วมผลิตใน โครงการร่วมผลิตแพทย์เพิ่มเพื่อชาวชนบท และ โครงการกระจายแพทย์หนึ่งอำเภอหนึ่งทุน
กระทรวงสาธารณสุขและมหาวิทยาลัยธรรมศาสตร์ ลงนามความร่วมมือผลิตแพทย์เพื่อชาวชนบท ในวันที่ 18 มิถุนายน 2550 เริ่มดำเนินการก่อสร้างอาคารศูนย์แพทยศาสตรศึกษาชั้นคลินิก  โรงพยาบาลพุทธโสธร เมื่อปี พ.ศ. 2551 แล้วเสร็จปี พ.ศ. 2554  งบประมาณการก่อสร้าง 147 ล้านบาท ซึ่งปัจจุบันรับนักเรียนชั้นมัธยมศึกษาปีที่ 6 ที่มีภูมิลำเนาในจังหวัดฉะเชิงเทรา ปราจีนบุรี สระแก้ว และนนทบุรี
คำสั่งกระทรวงสาธารณสุข ที่ 652/2550 ลงวันที่ 19 กรกฎาคม 2550 เรื่อง จัดตั้งศูนย์แพทยศาสตรศึกษาชั้นคลินิก โรงพยาบาลพุทธโสธร ดังนี้ ให้จัดตั้ง "ศูนย์แพทยศาสตรศึกษาชั้นคลินิก" โดยใช้ชื่อย่อว่า "ศพค" เป็นหน่วยงานภายในของโรงพยาบาลพุทธโสธรศูนย์แพทยศาสตรศึกษาชั้นคลินิก มีฐานะเป็นฝ่ายหนึ่งของโรงพยาบาลพุทธโสธร และมีผู้อำนวยการศูนย์แพทยศาสตรศึกษาชั้นคลินิก รับผิดชอบในการปฏิบัติราชการ โดยอยู่ภายใต้บังคับบัญชาของ ผู้อำนวยการโรงพยาบาลพุทธโสธร ให้ศูนย์แพทยศาสตรศึกษาชั้นคลินิก มีหน้าที่จัดการเรียนการสอนชั้นคลินิกให้กับนักศึกษาแพทย์ในโครงการร่วมกับคณะแพทยศาสตร์ที่เกี่ยวข้องในมหาวิทยาลัยที่ร่วมผลิต
ศูนย์แพทยศาสตรศึกษาชั้นคลินิก โรงพยาบาลพุทธโสธร รับสมัครบุคคลเข้าศึกษาในหลักสูตรแพทยศาสตรบัณฑิต ผ่านทางคณะแพทยศาสตร์ มหาวิทยาลัยธรรมศาสตร์ ในระบบรับตรงประจำปีตามประกาศมหาวิทยาลัยธรรมศาสตร์
ศูนย์แพทยศาสตรศึกษาชั้นคลินิก > หลักสูตรการศึกษา

ปัจจุบัน ศูนย์แพทยศาสตรศึกษาชั้นคลินิก  โรงพยาบาลพุทธโสธร จัดการเรียนการสอนในระดับชั้นคลินิก ตามหลักสูตรแพทยศาสตรบัณฑิต ของคณะแพทยศาสตร์ มหาวิทยาลัยธรรมศาสตร์ ใน 1 หลักสูตร คือ
| ปริญญาตรี | สถาบันอุดมศึกษา |
| --- | --- |
 หลักสูตรแพทยศาสตรบัณฑิต:  มหาวิทยาลัยธรรมศาสตร์
ศูนย์แพทยศาสตรศึกษาชั้นคลินิก > ระยะเวลาในการศึกษา

ใช้ระยะเวลาในการศึกษาตลอดหลักสูตรรวม 6 ปี ดังนี้
| ระดับชั้น | สถานที่ศึกษา |  |
| --- | --- | --- |
|  ระดับชั้นเตรียมแพทยศาสตร์และชั้นปรีคลินิก (ชั้นปี 1 - 3)  ระดับชั้นคลินิก (ชั้นปี 4 - 6) |  คณะแพทยศาสตร์ มหาวิทยาลัยธรรมศาสตร์  ศูนย์แพทยศาสตรศึกษาชั้นคลินิก โรงพยาบาลพุทธโสธร |  |
ดูเพิ่ม

บริการสุขภาพในประเทศไทย
โรงพยาบาลในประเทศไทย
แหล่งข้อมูลอื่น

เว็บไซต์ทางการ
โรงพยาบาลพุทธโสธร ที่เฟซบุ๊ก
| ด ค กศูนย์แพทยศาสตรศึกษาชั้นคลินิกในประเทศไทย |
| --- | --- | --- |
| สำนักปลัดกระทรวงสาธารณสุข | กาฬสินธุ์ • กำแพงเพชร •  ขอนแก่น  • เจ้าพระยายมราช • เจ้าพระยาอภัยภูเบศร • ชุมพรเขตรอุดมศักดิ์ • ชลบุรี • เชียงรายประชานุเคราะห์ • ตรัง • นราธิวาสราชนครินทร์ • บุรีรัมย์ • ปัตตานี • ปทุมธานี • พระปกเกล้า • พระนครศรีอยุธยา • พิจิตร • พุทธชินราช พิษณุโลก • แพร่ • เพชรบูรณ์ • พะเยา • พหลพลพยุพเสนา • นครพิงค์ • นครปฐม • มหาราชนครราชสีมา • มหาราชนครศรีธรรมราช • มหาสารคาม • มุกดาหาร • เมืองฉะเชิงเทรา • ยะลา • ร้อยเอ็ด • ระยอง • ราชบุรี • ลำพูน • ลำปาง • วชิระภูเก็ต  • ศรีสะเกษ  • สกลนคร • สงขลา • สมเด็จพระเจ้าตากสินมหาราช • สรรพสิทธิประสงค์ • สระบุรี • สวรรค์ประชารักษ์ • สุราษฎร์ธานี • สุรินทร์  • สมุทรปราการ • หาดใหญ่ • อุดรธานี • อุตรดิตถ์ |  |
| กรมการแพทย์ | ราชวิถี • เลิดสิน • นพรัตนราชธานี |  |
| สำนักการแพทย์ กรุงเทพมหานคร | กลาง • เจริญกรุงประชารักษ์ • ตากสิน • สิรินธร • ราชพิพัฒน์ |  |
| สภากาชาดไทย | สมเด็จพระบรมราชเทวี ณ ศรีราชา |  |
| กองทัพอากาศ | ภูมิพลอดุลยเดช |  |
| กองทัพเรือ | สมเด็จพระปิ่นเกล้า • สมเด็จพระนางเจ้าสิริกิติ์ |  |
รายชื่อ • โครงการ • แพทยศาสตร์
พิงก์ซาลอน

พิงก์ซาลอนในประเทศญี่ปุ่น
พิงก์ซาลอน (ญี่ปุ่น: ピンクサロン; โรมาจิ: pinkusaron) ทับศัพท์จาก pink salon หรือบางครั้งเรียก พินซะโระ (ญี่ปุ่น: ピンサロ; โรมาจิ: pinsaro) เป็นสถานบริการการค้าประเวณีประเภทหนึ่งในประเทศญี่ปุ่นโดยเน้นการให้บริการออรัลเซ็กส์สำหรับผู้ชาย
พิงก์ซาลอนให้บริการในลักษณะเหมือนคาเฟ่โดยมีบริการเครื่องดื่มและเครื่องดื่มแอลกอฮอล์ โดยในขณะเดียวกันทางผู้ให้บริการจะทำการออรัลเซ็กส์ ซึ่งนอกเหนือจากออรัลเซ็กส์แล้ว อาจมีการให้บริการฟิงเกอร์ริงหรือสุมะตะ
ลอรีฌีนดูว์มงด์

| ลอรีฌีนดูว์มงด์ |
| --- | --- |

ศิลปิน: กุสตาฟว์ กูร์แบ
ปี: 1866
สื่อ: สีน้ำมันบนผ้าใบ
มิติ: 46 cm × 55 cm (18 นิ้ว × 22 นิ้ว)
สถานที่: พิพิธภัณฑ์ออร์แซ ปารีส
ลอรีฌีนดูว์มงด์ (ฝรั่งเศส: L'Origine du monde; "ต้นกำเนิดของโลก") เป็นจิตรกรรมสีน้ำมันบนผ้าใบโดยกุสตาฟว์ กูร์แบ ศิลปินชาวฝรั่งเศส เขียนขึ้นในปี 1866 แสดงภาพใกล้ของสตรีเปลือยส่วนช่องคลอดและท้องขณะนอนถ่างขาบนเตียง
ประวัติศาสตร์ > ตัวตนของนางแบบในภาพ

ตัวตนของนางแบบในภาพเป็นที่สนใจในหมู่นักประวัติศาสตร์ศิลป์มาโดยตลอด ส่วนใหญ่เชื่อว่านางแบบคือโจแอนนา ฮิฟเฟอร์นัน หรือโจ นางแบบคนโปรดของกูร์แบ ซึ่งเป็นคู่รักของเจมส์ วิสเลอร์ ศิลปินชาวอเมริกันและเพื่อนของกูร์แบ ฮิฟเฟอร์นันเคยปรากฏเป็นนางแบบในชุดภาพเขียนสี่ภาพของกูร์แบ ชื่อ โจ ลาแบลีร์ล็องแดซ ("โจ โฉมงามชาวไอริช") เขียนขึ้นในปี 1865–1866 จึงมีความเป็นไปได้มากว่าเธอจะเป็นนางแบบในภาพ ลอรีฌีนดูว์มงด์ เช่นกัน นอกจากนี้ยังมีผู้ตั้งข้อสันนิษฐานว่าเธออาจมีความสัมพันธ์กับกูร์แบ จนนำไปสู่การตัดขาดระหว่างกูร์แบกับวิสเลอร์ไม่นานจากนั้น อย่างไรก็ตาม มีผู้ตั้งข้อสังเกตว่าเธอเป็นสตรีผมแดง จึงไม่น่ามีขนอวัยวะเพศสีดำดังที่เห็นในภาพ ลอรีฌีนดูว์มงด์
ในเดือนกุมภาพันธ์ 2013 ปารีมัตช์ รายงานว่า ฌ็อง-ฌัก แฟร์นีเย ผู้เชี่ยวชาญเกี่ยวกับกูร์แบ ระบุว่าสามารถยืนยันภาพเขียนที่เป็นท่อนบนของภาพ ลอรีฌีนดูว์มงด์ บางส่วนระบุว่านี่เคยเป็นภาพเดียวกันมาก่อนที่จะถูกแยกจากกัน แฟร์นีเยสรุปผลการศึกษาดังกล่าวหลังใช้เวลาสองปี และเสนอให้ใส่ภาพส่วนท่อนบนประกอบไปด้วยในกาตาลอกแรซอเนของกูร์แบในฉบับถัดไป ในขณะที่พิพิธภัณฑ์ออร์แซซึ่งเป็นสถานที่จัดแสดงภาพ ระบุว่า ลอรีฌีนดูว์มงด์ ไม่ได้เป็นส่วนหนึ่งของภาพชิ้นที่ใหญ่กว่า เดอะเดลีเทลิกราฟ รายงานว่า "ผู้เชี่ยวชาญจากศูนย์วิจัยการา (ศูนย์วิเคราะห์และวิจัยศิลปะและโบราณคดี) สามารถปะติดปะต่อภาพเขียนทั้งสองโดยใช้ร่องที่มาจากกรอบไม้เดิมและเส้นบนผ้าใบ ซึ่งตรงกันทั้งสองภาพ" แต่การาไม่ได้รายงานข้อสรุปอื่นใดเกี่ยวกับภาพเขียนอีก
มีนักวิจารณ์ศิลปะบางส่วนเชื่อว่าภาพนี้เป็นภาพเขียนจากศพของสตรีมากกว่านางแบบที่ยังมีชีวิตอยู่
ประวัติศาสตร์ > เจ้าของ

เชื่อกันว่าฮาลิล เชริฟ พาชา (ฮาลิลเบย์) ทูตชาวออตโตมันเป็นผู้จ้างกูร์แบให้สร้างภาพเขียนนี้ขึ้นไม่นานหลังพาชาย้ายไปอาศัยในปารีส โดยชาร์ล โอกุสแต็ง แซ็งต์-เบิฟว์ เป็นผู้แนะนำทั้งสองให้รู้จักกัน พาชาตั้งใจจะเก็บภาพเขียนเข้าชุดสะสมภาพเขียนแนวกามวิสัยของเขา ซึ่งมีผลงานชิ้นอื่น ๆ เช่น เลอแบ็งตูร์ก ("โรงอาบน้ำตุรกี") โดยฌ็อง-โอกุสต์-ดอมีนิก แอ็งกร์ และ เลอซอแมย์ ("ผู้หลับใหล") ของกูร์แบเอง
ภายหลังพาชาสูญเสียเงินจากการพนัน ภาพเขียนได้ถูกส่งต่อเป็นของสะสมส่วนบุคคลเรื่อยมา พาชาขายภาพนี้ครั้งแรกในปี 1868 โดยมีผู้ซื้อคืออ็องตวน เดอ ลา นาร์ด พ่อค้าของโบราณผู้ซึ่งต่อมาได้ขายให้แก่แอดมง เดอ กงกูร์ ในปี 1889 ตามด้วยบารอนแฟแร็นตส์ ฮ็อตว็อญ นักสะสมชาวฮังการี ซื้อภาพเขียนนี้จากหอศิลป์แบร์นายม์-เฌินในปี 1910 และนำกลับไปบูดาเปสต์ ช่วงหลังสงครามโลกครั้งที่สอง ภาพเขียนถูกกองทัพโซเวียตขโมยไป แต่ฮ็อตว็อญได้จ่ายค่าไถ่ขอภาพคืนมาก่อนจะนำภาพเขียนออกจากประเทศฮังการีในปี 1947 ไปยังปารีส
ในปี 1955 ลอรีฌีนดูว์มงด์ ได้รับการประมูลไปด้วยมูลค่า 1.5 ล้านฟรังก์ (4,285 ดอลลาร์สหรัฐในเวลานั้น) โดยฌัก ลาก็อง นักจิตวิเคราะห์ และนำไปแขวนไว้ในบ้านพักที่กีทร็องกูร์
หลังลาก็องเสียชีวิตในปี 1981 รัฐมนตรีกระทรวงเศรษฐกิจและการเงินของฝรั่งเศสได้รับภาพเขียนนี้แลกกับภาษีมรดกของลาก็อง (กระบวนการซึ่งเรียกว่า Dation en paiement ในกฎหมายฝรั่งเศส) ต่อมาภาพเขียนได้รับการจัดแสดงและเป็นของสะสมของพิพิธภัณฑ์ออร์แซนับตั้งแต่ปี 1995 ถึงปัจจุบัน
ประวัติศาสตร์ > ความปลุกปั่น

ในศตวรรษที่ 19 ได้เกิดการปฏิวัติการจัดแสดงภาพเปลือยบุคคล นำโดยกูร์แบและเอดัวร์ มาแน
ถึงแม้ความตื่นเต้นและปลุกปั่นของภาพเปลือยจะลดลงนับตั้งแต่ยุคของกูร์แบ อันเป็นผลจากวิวัฒนาการของการถ่ายภาพและภาพยนตร์ แต่เมื่อภาพมาถึงที่พิพิธภัณฑ์ออร์แซก็ได้สร้างความตื่นตาตื่นใจเป็นอย่างมาก รายงานการขายโปสต์การ์ดของร้านค้าพิพิธภัณฑ์ออร์แซระบุว่าโปสต์การ์ดภาพ ลอรีฌีนดูว์มงด์ มีคนซื้อไปมากที่สุดเป็นอันดับสอง รองจาก การเต้นรำที่มูแล็งเดอลากาแล็ต ของปีแยร์-โอกุสต์ เรอนัวร์
อิทธิพล

ความโจ่งแจ้งของภาพอาจเป็นแรงบันดาลใจของผลงานชิ้นสำคัญสุดท้ายของมาร์แซล ดูว์ช็อง ในชื่อ เอต็องดอเน (1946–1966)
ในปี 1989 ออร์ล็อง ศิลปินชาวฝรั่งเศส สร้างผลงานชีบาโครม ลอรีฌีนเดอลาแกร์ ("ต้นกำเนิดของสงคราม") ซึ่งเป็นภาพล้อเลียนในรูปแบบผู้ชาย แสดงองคชาตแข็งตัวแทน
ในปี 2004 อานิช กปูร จัดแสดงผลงานติดตั้งชื่อ ลอรีฌีนดูว์มงด์ ซึ่งตั้งตามผลงานของกูร์แบ ปัจจุบันจัดแสดงอยู่ที่พิพิธภัณฑ์ศตวรรษที่ยี่สิบเอ็ด คานาซาวะ ประเทศญี่ปุ่น
ในเดือนกุมภาพันธ์ 2011 เฟซบุ๊กเซ็นเซอร์ภาพ ลอรีฌีนดูว์มงด์ ซึ่ง Frode Steinicke ศิลปินชาวโคเปนเฮเกนโพสต์เพื่อใช้แทนความเห็นของเขาต่อรายการโทรทัศน์ทางช่อง DR2 หลังเกิดเหตุการณ์ได้มีการเคลื่อนไหวออนไลน์โดยมีผู้ใช้จำนวนหนึ่งเปลี่ยนรูปโพรไฟล์ตนเป็นรูปของภาพเขียนนี้เพื่อแสดงจุดยืนร่วมกับ Steinicke ซึ่งในตอนนั้นถูกเฟซบุ๊กระงับการใช้งานบัญชี ท้ายที่สุดเฟซบุ๊กถอนการระงับบัญชี แต่ยังคงดำเนินการลบหน้าที่มีภาพเขียนนี้ออกต่อไป
แหล่งข้อมูลอื่น

Musée d'Orsay: L'Origine du monde เก็บถาวร 2016-03-19 ที่ เวย์แบ็กแมชชีน (ในภาษาอังกฤษ)
Musée d'Orsay: L'Origine du monde (ในภาษาฝรั่งเศส)
Musée d'Orsay: L'Origine du monde – Notice d´Oeuvre (ในภาษาฝรั่งเศส)
News from CARAA (ในภาษาฝรั่งเศส)
Conference from Musée d'Orsay (ในภาษาฝรั่งเศส)
Composition เก็บถาวร 2019-09-05 ที่ เวย์แบ็กแมชชีน of L'Origine du monde
2018 BBC story
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF 
ประจำชาติ:  เยอรมนี  อิสราเอล  สหรัฐ 
อื่น ๆ:  Joconde
ปรากฏการณ์

ปรากฏการณ์ (อังกฤษ: phenomenon) คือเหตุการณ์หรือสิ่งต่าง ๆ ที่เกิดขึ้น และสามารถสังเกตเห็นได้ด้วยประสาทสัมผัส
ในทางปรัชญา

ดูเพิ่ม: ปรากฏการณ์วิทยา
ในทางปรัชญาสมัยใหม่ คำว่า "ปรากฏการณ์" ได้ถูกใช้อย่างกว้างขวางโดยอิมมานูเอล คานต์ ซึ่งใช้คำนี้เพื่ออธิบายถึงสิ่งต่าง ๆ ซึ่งสามารถรับรู้และสังเกตเห็นได้โดยตรง ตรงกันข้ามกับนูเมนอน (noumenon) ซึ่งไม่สามารถรับรู้และสังเกตเห็นได้โดยตรง คานต์ได้รับอิทธิพลอย่างมากจากก็อทฟรีท วิลเฮ็ล์ม ไลบ์นิทซ์ในส่วนหนึ่งของปรัชญาของเขา ซึ่งมองว่าคำว่าปรากฏการณ์และนูเมนอนเป็นคำศัพท์เฉพาะที่มีความเกี่ยวข้องกัน
ในทางวิทยาศาสตร์

ในทางวิทยาศาสตร์ คำว่า "ปรากฏการณ์" หมายถึงเหตุการณ์ใด ๆ ที่เกิดขึ้นซึ่งสามารถสังเกตเห็นได้ด้วยประสาทสัมผัสโดยตรง หรือด้วยเครื่องมือก็ได้ พร้อมทั้งสามารถสังเกต บันทึก และเรียบเรียงข้อมูลได้ โดยเฉพาะในฟิสิกส์ การศึกษาเกี่ยวกับปรากฏการณ์อาจเกี่ยวข้องกับการวัดเกี่ยวกับสสาร พลังงาน หรือเวลา เช่น การสังเกตการโคจรของดวงจันทร์และกฎความโน้มถ่วงของไอแซก นิวตัน หรือการสังเกตการเคลื่อนที่ของลูกตุ้มของกาลิเลโอ กาลิเลอี
ในวิทยาศาสตร์ธรรมชาติ คำว่า "ปรากฏการณ์" ก็หมายถึงเหตุการณ์ใด ๆ ที่เกิดขึ้นซึ่งสามารถสังเกตได้เช่นกัน ซึ่งคำนี้ก็ถูกใช้โดยไม่คำนึงถึงสาเหตุของเหตุการณ์ ตัวอย่างปรากฏการณ์ทางกายภาพก็อย่างเช่น ปรากฏการณ์การโคจรของดวงจันทร์ หรือปรากฏการณ์การแกว่งของลูกตุ้ม ซึ่งทั้งสองสามารถสังเกตได้
ปรากฏการณ์เชิงกลเป็นปรากฏการณ์ทางกายภาพซึ่งสัมพันธ์กับสมดุลหรือการเคลื่อนที่ของวัตถุ ตัวอย่างเช่น เปลของนิวตัน เครื่องยนต์ ลูกตุ้มคู่
กิ้งก่าคาเมเลี่ยนแจ็คสัน

| กิ้งก่าคาเมเลี่ยนแจ็คสัน |
| --- | --- |

สถานะการอนุรักษ์
 ความเสี่ยงต่ำ  (IUCN 3.1)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Reptilia
อันดับ:: Squamata
อันดับย่อย:: Lacertilia
วงศ์:: Chamaeleonidae
สกุล:: Trioceros
สปีชีส์:: T.  jacksonii
ชื่อทวินาม
Trioceros jacksonii (Boulenger, 1896)


แผนที่แสดงการกระจายพันธุ์ตามแหล่งกำเนิดในธรรมชาติดั้งเดิม
ชื่อพ้อง
 Chamaeleo jacksonii Boulenger, 1896
กิ้งก่าคาเมเลี่ยนแจ็คสัน หรือ กิ้งก่าคาเมเลี่ยนสามเขา (อังกฤษ: Jackson's chameleon, Three-horned chameleon; ชื่อวิทยาศาสตร์: Trioceros jacksonii) เป็นกิ้งก่าคาเมเลี่ยนชนิดหนึ่ง
มีความยาวลำตัวจรดหางประมาณ 10 นิ้ว มีลักษณะเด่น คือ มีสันแข็งคล้ายเขา 3 เขาอยู่บริเวณด้านหน้าของส่วนหัว ยกเว้นในเพศเมียไม่มีเขา หรือมีแต่เฉพาะส่วนจมูกเท่านั้น ผิวหนังมีหยาบและขรุขระ และสีลำตัวมักเปลี่ยนได้ตามสภาพแวดล้อม ตามอุณหภูมิหรืออารมณ์ บางครั้งเพื่อพรางตัวจากผู้คุกคามหรือพรางตัวเพื่อเป็นผู้ล่าเสียเอง
กิ้งก่าคาเมเลี่ยนแจ็คสัน มีถิ่นกระจายพันธุ์แถบเคนยา และแทนซาเนีย ในแอฟริกาตะวันออก สามารถพบได้ในระดับที่สูงมากกว่า 3,000 เมตร นับเป็นกิ้งก่าคาเมเลี่ยนที่พบได้ไม่ง่ายนักในธรรมชาติ และถูกนำเข้าไปในฮาวาย ในช่วงทศวรรษที่ 70 เพื่อเลี้ยงเป็นสัตว์เลี้ยง ซึ่งสามารถปรับตัวให้กับสภาพแวดล้อมสามารถแพร่ขยายพันธุ์เอง
ได้รับการตั้งชื่อเพื่อเป็นการเกียรติแก่ เฟดเดอริก จอห์น แจ็คสัน นักปักษีวิทยาและนักสำรวจธรรมชาติชาวอังกฤษ โดย จอร์จ อัลเบิร์ต บุนเลเยอร์ นักสัตววิทยาชาวเบลเยี่ยม ในปี ค.ศ. 1896 ขณะที่ชื่อวิทยาศาสตร์คำว่า trioceros มาจากภาษากรีกคำว่า τρί- (tri-) หมายถึง "สาม" และ κέρας (kéras) หมายถึง "เขา" อันเป็นลักษณะเด่นเฉพาะตัวนั่นเอง
กิ้งก่าคาเมเลี่ยนแจ็คสัน เป็นกิ้งก่าคาเมเลี่ยนชนิดหนึ่งที่ได้รับความนิยมในการเลี้ยงเป็นสัตว์เลี้ยง เนื่องจากมีลักษณะคล้ายไดโนเสาร์ หรือสัตว์เลื้อยคลานในยุคก่อนประวัติศาสตร์ย่อส่วนมา โดยมีอายุขัยเฉลี่ยเพียง 2 ปีเท่านั้น แต่ก็มีผู้ที่เลี้ยงได้อย่างยาวนานถึง 5-10 ปี ในที่เลี้ยงต้องมีอากาศถ่ายเทได้สะดวก กว้างขวางพอสมควร มีกิ่งไม้หรือต้นไม้ให้เกาะและป่ายปีน เลี้ยงโดยการให้แมลง เช่น จิ้งหรีด หรือหนอนคลุกกับวิตามิน วันละ 2 ครั้ง อุณหภูมิอยู่ระหว่าง 17-26 องศาเซลเซียส และมีแสงยูวีให้เพื่อสร้างความอบอุ่น สามารถที่จะแพร่ขยายพันธุ์ในที่เลี้ยงได้
แหล่งข้อมูลอื่น

รูปและข้อมูลเพิ่มเติม (อังกฤษ)
ข้อมูลที่เกี่ยวข้องกับ Trioceros jacksonii ที่วิกิสปีชีส์
นักเรียนนายร้อย

นักเรียนนายร้อยของวิทยาลัยการทหารแห่งแคนาดา
นักเรียนนายร้อย หรือ นักเรียนฝึก (อังกฤษ: cadet) คือผู้ฝึกหัดในองค์การต่างๆ โดยส่วนใหญ่อยู่ในบริบททางการทหาร ซึ่งบุคคลจะต้องเข้ารับการฝึกเพื่อเป็นนายทหารชั้นสัญญาบัตร อย่างไรก็ตาม องค์การพลเรือนหลายแห่ง เช่น กลุ่มการบินพลเรือน องค์กรทางทะเล และหน่วยงานตำรวจ ก็กำหนดให้ผู้ฝึกหัดของตนเป็นนักเรียนนายร้อยด้วยเช่นกัน
กองทัพ

ในกองทหารต่าง ๆ นักเรียนนายร้อย (cadet) นักเรียนนายร้อยทหารบก (army cadet) นักเรียนนายเรือ (navy cadet) นักเรียนนายเรืออากาศ (air force cadet) นักเรียนนายร้อยนายทหาร (officer cadet) และนักเรียนนายร้อยสุภาพบุรุษ/สุภาพสตรี (gentleman/lady cadet) อาจหมายถึงทหารใหม่และนักเรียนที่กำลังเข้ารับการฝึกทางทหารเพื่อเป็นนายทหารชั้นสัญญาบัตร โครงสร้างยศและความรับผิดชอบเฉพาะของนักเรียนนายร้อยอาจแตกต่างกันไปในแต่ละองค์การทางทหาร
กองทัพ > แคนาดา

นายทหารฝึกหัด (officer-in-training) ในกองทัพแคนาดาจะเรียกว่า "นักเรียนนายร้อยนายทหาร" (officer cadet) หรือ "นักเรียนนายร้อยทหารเรือ" (naval cadet) นายทหาร/นักเรียนนายร้อยทหารเรือในกองทัพแคนาดา เป็นนายทหารผู้ใต้บังคับบัญชาที่กำลังฝึกอบรมเพื่อเป็นนายทหารสัญญาบัตร นักเรียนนายร้อยนายทหาร อาจเป็นนักเรียนหลังมัธยมศึกษาของ วิทยาลัยการทหารแห่งแคนาดา (Royal Military College of Canada) หรือวิทยาลัยการทหารแห่งแซงต์ฌอง (Royal Military College Saint-Jean) ภายใต้แผนการฝึกอบรมนายทหารประจำการ พลเรือนและสมาชิกที่ไม่ได้ขึ้นตรงต่อกองทัพแคนาดาที่กำลังเข้ารับการฝึกอบรมและโปรแกรมการขึ้นตรงต่อ เช่น "แผนการฝึกอบรมมหาวิทยาลัยสำหรับสมาชิกชั้นประทวน" หรือ "แผนขึ้นตรงต่อชั้นสัญญาบัตร" ก็ได้รับการแต่งตั้งเป็นนักเรียนนายร้อยเช่นกัน
กองทัพ > ตุรกี

ในตุรกี นักเรียนนายร้อยคือลูกศิษย์ของวิทยาลัยการทหาร ซึ่งจัดฝึกอบรมนายทหารให้กับกองทัพอากาศ กองทัพบก กองทัพเรือ หน่วยยามฝั่ง และฌ็องดาร์เมอรี การฝึกอบรมใช้เวลาสองปี และนักเรียนนายร้อยจะถูกแบ่งออกเป็นรุ่นและชั้นเรียนระดับมัธยมศึกษาตอนปลายและตอนต้น วิทยาลัยและโรงเรียนการทหารได้รวมตัวกันภายใต้หลังคาเดียวกันภายในมหาวิทยาลัยการป้องกันประเทศในปี 2559
กองทัพ > ไทย

ในไทย นักเรียนนายร้อยแบ่งออกเป็น 2 ส่วน คือ นักเรียนที่เข้ารับการศึกษาในโรงเรียนนายร้อยทหารทั้ง 3 เหล่าทัพ ผ่านโรงเรียนเตรียมทหาร เป็นการศึกษาระดับมัธยมศึกษาตอนปลาย ก่อนจะแยกสายไปตามแต่ละเหล่าทัพหลังจบการศึกษา
เรียกโดยรวมว่า นักเรียนเหล่า ซี่งมีการเรียกขานต่างกัน ได้แก่ นักเรียนนายร้อย คือนักเรียนจากโรงเรียนนายร้อยพระจุลจอมเกล้า เรียนจบไปเป็นนายทหารชั้นสัญญาบัตรของกองทัพบก นักเรียนนายเรือ คือนักเรียนจากโรงเรียนนายเรือเรียนจบไปเป็นนายทหารชั้นสัญญาบัตรของกองทัพเรือ นักเรียนนายเรืออากาศ คือนักเรียนจากโรงเรียนนายเรืออากาศนวมินทกษัตริยาธิราชเรียนจบไปเป็นนายทหารชั้นสัญญาบัตรของกองทัพอากาศ
กองทัพ > นอร์เวย์

ในนอร์เวย์ นักเรียนนายร้อยคือนายทหารที่ที่กำลังฝึกอบรมอยู่ที่สถาบันการสงครามนอร์เวย์แห่งใดแห่งหนึ่งจากสามแห่ง ("Krigsskole") แต่ละเหล่าทัพ (กองทัพบก กองทัพเรือ และกองทัพอากาศ) มีหน้าที่รับผิดชอบสถาบันการสงครามของตน นักเรียนนายร้อยมียศร้อยตรี ระหว่างการฝึกอบรม และสำเร็จการศึกษาเป็นร้อยโท
กองทัพ > เนเธอร์แลนด์

Koninklijke Militaire Academie เป็นโรงเรียนฝึกทหารสำหรับกองทัพบก กองทัพอากาศ และ รอยัลมาเรชาสซีของเนเธอร์แลนด์ ตั้งอยู่ในเมืองเบรดา ประเทศเนเธอร์แลนด์ สถาบันแห่งนี้ได้ฝึกฝนนายทหารรุ่นใหม่มาตั้งแต่ปี พ.ศ. 2371 นักเรียนทุกคนรับราชการเป็นนักเรียนนายร้อยหรือดำรงตำแหน่งยศนักเรียนนายร้อยชั้นสูง (เช่น นักเรียนนายร้อย-จ่าสิบเอก) ขณะที่นักเรียนของวิทยาลัยกองทัพเรือเนเธอร์แลนด์ ซึ่งเป็นโรงเรียนฝึกทหารสำหรับกองทัพเรือเนเธอร์แลนด์ รวมถึงเหล่านาวิกโยธินเนเธอร์แลนด์ ไม่ได้รับราชการเป็นนักเรียนนายร้อย (cadet) แต่รับราชการเป็นอาเดลบอร์สต์ (adelborst) ซึ่งเป็นคำในภาษาดัตช์ที่ใช้เรียกนักเรียนทำการนายเรือชั้นสูง หรือดำรงตำแหน่งยศอาเดลบอร์สต์ชั้นสูง (เช่น จ่าสิบเอก-อาเดลบอร์สต์) นักเรียนนายร้อยและนายทหารรุ่นเยาว์จะถูกเรียกว่า "จอนเกอร์" (jonker มาจากคำว่า "jonge heer" ("ลอร์ดหนุ่ม")
กองทัพ > บังคลาเทศ

ทหารใหม่ของกองทัพบกบังคลาเทศ กองทัพเรือบังคลาเทศ และกองทัพอากาศบังคลาเทศเรียกว่า นักเรียนนายร้อยสุภาพบุรุษ (Gentleman Cadet) นักเรียนของวิทยาลัยนักเรียนนายร้อย (Cadet Colleges) และวิทยาลัยการทหารขุลนา (Military Collegiate School Khulna) มีวิทยาลัยนักเรียนนายร้อย 12 แห่ง ในบังคลาเทศ 9 แห่ง สำหรับชายและ 3 แห่ง สำหรับหญิง วิทยาลัยนักเรียนนายร้อยแห่งแรกคือ วิทยาลัยนายร้อยเฟาจดาร์หัต (Faujdarhat Cadet College) ซึ่งก่อตั้งขึ้นในปี พ.ศ. 2501
กองทัพ > ปากีสถาน

ในปากีสถาน นักเรียนนายร้อยคือนายทหารที่ที่กำลังฝึกอบรมอยู่ที่หนึ่งในสามโรงเรียนนายร้อยของปากีสถาน ได้แก่ วิทยาลัยการทหารปากีสถาน วิทยาลัยกองทัพอากาศปากีสถานอาสการ์ข่าน และวิทยาลัยกองทัพเรือปากีสถาน โดยทั่วไป นักเรียนนายร้อยชายจะถูกเรียกว่า "นักเรียนนายร้อยสุภาพบุรุษ" และนักเรียนนายร้อยหญิงจะถูกเรียกว่า "นักเรียนนายร้อยสุภาพสตรี" นักเรียนนายร้อยอาจได้รับการเลื่อนยศในระบบนักเรียนนายร้อยโดยพิจารณาจากเกรด ความฟิตของร่างกาย และความสำเร็จอื่น ๆ โดยยศสูงสุดคือ "นักเรียนนายร้อยอาวุโสระดับนายทหาร" นักเรียนนายร้อยที่ได้รับยศเหล่านี้จะได้รับสิทธิพิเศษบางอย่าง เช่น ความสามารถในการเลือกหน่วยที่ต้องการเมื่อผ่านการสอบ นอกจากนี้ นักเรียนนายร้อยคนหนึ่งยังได้รับรางวัล ดาบเกียรติยศ (Sword of Honor) อันเป็นที่ปรารถนา นักเรียนนายร้อยอาวุโสเหล่านี้บางคนยังได้รับการคัดเลือกให้เข้ารับการฝึกอบรมที่โรงเรียนนายร้อยต่างประเทศที่ วิทยาลัยการทหารแห่งราชวงศ์แซนด์เฮิร์สต์ วิทยาลัยการทหารแห่งราชวงศ์ดันทรูน และโรงเรียนนายร้อยอื่น ๆ ที่เป็นพันธมิตร
กองทัพ > ฟินแลนด์

มหาวิทยาลัยการป้องกันประเทศฟินแลนด์ (National Defence University Finland) ให้การศึกษาแก่นายทหารที่ในกองทัพฟินแลนด์ทั้งหมด นักศึกษาจะรับราชการเป็นนักเรียนนายร้อยในโรงเรียนนายร้อยในปีแรก จากนั้นจึงไปเป็นนักเรียนนายร้อยในโรงเรียนนายร้อยทหารเรือ โรงเรียนนายเรืออากาศ หรือโรงเรียนใดโรงเรียนหนึ่งของโรงเรียนนายร้อยทหารบก หรือดำรงตำแหน่งนักเรียนนายร้อยชั้นสูง (เช่น นักเรียนนายร้อยจ่าสิบเอก)
กองทัพ > ฟิลิปปินส์

ในฟิลิปปินส์ คำว่านักเรียนนายร้อยใช้ในองค์การที่สังกัดกองทหารเป็นส่วนใหญ่ แต่คำนี้มีความโดดเด่นกว่าในสถาบันฝึกอบรมของกองทัพฟิลิปปินส์ เช่น สถาบันการทหารฟิลิปปินส์ (PMA) สถาบันตำรวจแห่งชาติฟิลิปปินส์ (PNPA) สถาบันการเดินเรือพาณิชย์ฟิลิปปินส์ (PMMA) สถาบันการเดินเรือแห่งเอเชียและแปซิฟิก (MAAP) และนักเรียนนายร้อยอวกาศฟิลิปปินส์ (ACP) ผู้สำเร็จการศึกษาจากสถาบันฝึกอบรมเหล่านี้จะได้รับตำแหน่งนายทหารโดยอัตโนมัติในกองทัพฟิลิปปินส์ ตำรวจแห่งชาติฟิลิปปินส์ หน่วยยามฝั่งฟิลิปปินส์ สำนักป้องกันอัคคีภัย และสำนักบริหารจัดการเรือนจำและทัณฑวิทยา ผู้สำเร็จการศึกษาจาก PMMA จะได้รับสถานะนายทหารสำรองในกองทัพเรือฟิลิปปินส์ และส่วนใหญ่จะไปทำงานที่บริษัทเดินเรือเอกชน นักเรียนนายร้อยของสถาบันฝึกอบรมมีตำแหน่งระหว่างนายทหารชั้นประทวนและนายทหารชั้นประทวน และนายทหารชั้นประทวนถือว่านักเรียนนายร้อยมีตำแหน่งสูงกว่าพวกเขา การลงโทษนักเรียนนายร้อยขึ้นอยู่กับการละเมิดกฎของพวกเขา หากนักเรียนนายร้อยละเมิดกฎระเบียบของการฝึกทหารฟิลิปปินส์และกฎระเบียบของโรงเรียน นักเรียนนายร้อยจะถูกลงโทษโดยการวิดพื้น ปั๊มร่างกาย หรือสควอท
ผู้สมัครเป็นนายทหารจะถูกส่งต่อไปยังนักศึกษา RESCOM, AFPOCS และ PCGOBETC ที่มีปริญญาตรี สถาบันการต่างประเทศ และกลุ่มนายทหารสำรอง ที่ต้องเข้ารับการฝึกทางทหารอันเข้มงวดเป็นเวลา 4 เดือนถึง 1 ปี ในทางกลับกัน นักเรียนนายร้อยจะถูกส่งต่อไปยังนักศึกษาจากโรงเรียนทหารที่กำลังเข้ารับการฝึกทางทหารเป็นเวลา 4 ปีในขณะที่กำลังศึกษาในระดับวิทยาลัย
กองทัพ > เยอรมนี

ในเยอรมนี ยศ นักเรียนนายร้อย (เยอรมัน: Seekadett) มีไว้เฉพาะในกองทัพเรือเยอรมันสำหรับนายทหารฝึกหัดเท่านั้น ในกองทัพบกและกองทัพอากาศเยอรมัน นายทหารฝึกหัดมักมียศ Fahnenjunker หรือ เรือตรี (เยอรมัน: Fähnrich) ก่อนที่จะได้รับการเลื่อนยศเป็นเรือโท
กองทัพ > สหรัฐ

ในสหรัฐอเมริกา นักเรียนนายร้อยหมายถึงนักศึกษาเต็มเวลาที่กำลังศึกษาในระดับวิทยาลัยเพื่อเตรียมตัวเป็นนายทหารสัญญาบัตรของกองทัพ นักเรียนที่สถาบันการทหารสหรัฐ สถาบันกองทัพอากาศสหรัฐ และสถาบันกองกำลังชายฝั่งสหรัฐ ตามลำดับ มียศเป็นนักเรียนนายร้อย (cadet) กองทัพบกสหรัฐ นักเรียนนายร้อย กองทัพอากาศสหรัฐฯ และนักเรียนนายร้อย กองกำลังชายฝั่งสหรัฐฯ ตามลำดับ ในขณะที่นักเรียนในกองฝึกอบรมนายทหารสำรองกองทัพบก (AROTC) และกองฝึกอบรมนายทหารสำรองกองทัพอากาศสหรัฐฯ (AFROTC) มียศเป็นนักเรียนนายร้อย (cadet) กองทัพบกสหรัฐ และนักเรียนนายร้อย หน่วยกองหนุนกองทัพอากาศสหรัฐ ตามลำดับ ในทางตรงกันข้าม นักเรียนที่สถาบันการทหารเรือสหรัฐ และนักเรียนที่ลงทะเบียนเรียนในกองฝึกอบรมนายทหารสำรองกองทัพเรือ (NROTC) ในวิทยาลัยและมหาวิทยาลัยพลเรือนจะเรียกว่า "นักเรียนทำการนายเรือ" (Midshipman) เป็นรองรองนักเรียนนายร้อย และมียศเป็นนายเรือตรีในกองทัพเรือสหรัฐฯ และกองหนุนกองทัพเรือสหรัฐฯ ตามลำดับ